
[bookmark: _GoBack]eni ARNICA DV 46 este un ulei hidraulic special, cu indice de viscozitate foarte ridicat şi punct de curgere foarte scăzut, astfel încât să asigure exploatarea optimă a utilajelor (Clasificare ISO-L-HV). 
eni ARNICA DV 46 este de fapt un ulei multifuncţional, dar este formulat special pentru utilizare în presele din industria materailelor ceramice şi în instalaţiile hidraulice ale maşinilor unelte.
Este formulat cu un ulei mineral de bază superior, din grupa II, cu aditivi specifici atent selecţionaţi: detergent/dispersanţi, antioxidanţi, antirugină şi antiuzură, astfel încât să  permită performanţe şi durate de utilizare superioare uleiurilor minerale standard.

Caracteristici (valori tipice)

eni ARNICA DV 46
	Viscozitate cinematică la 40 °C
	mm²/s 
	45

	Viscozitate cinematică la 100 °C
	mm²/s 
	7,8

	Indice de viscozitate
	-
	144

	Punct de inflamabilitate COC 
	°C
	237

	Punct de curgere
	°C
	-39

	Densitate la 15 °C
	kg/l
	0,862



Proprietăţi şi performanţe

* eni ARNICA DV 46 este destinat instalaţiilor de transmitere a energiei prin intermediul unui fluid hidraulic.  Acest ulei asigură şi o lubrifiere adecvată prin crearea unui film lubrifiant rezistent încărcărilor ridicate dintre părţile în mişcare de alunecare din sistemele hidraulice cu presiuni ridicate.
* eni ARNICA DV 46 emulsionează cu apa, infiltrată accidental în circuitul hidraulic, pe care o eliberează în rezervor, astfel încât să poată fi îndepărtată prin purjare. În plus, proprietăţile detergent/dispersante previn epuizarea caracteristicilor lubrifiante şi  antirugină ale uleiului şi asigură menţinerea în suspensie a impurităţilor şi produselor de degradare prelungind durata de utilizare a filtrelor.
* eni ARNICA DV 46 posedă o foarte bună stabilitate la oxidare, chiar când este supus la suprasarcini termice, reducând riscul apariţiei depunerilor sub formă de nămol, prevenind astfel blocarea canalizaţiilor, valvelor, dispozitivelor de control, garantând astfel menţinerea fluidului la parametrii iniţiali. Ca urmare, costurile de întreţinere sunt mai reduse, iar durata de utilizare a uleiului mai crescută.
* Indicele de viscozitate foarte ridicat al uleiului reduce modificările viscozităţii pe întreg intervalul temperaturilor de operare asigurând astfel constanţa debitului, reducerea pierderilor prin frecare, menţinerea unui bun randament hidraulic şi, ca urmare, se evită posibilitatea apariţiei cavitaţiei.  
* Amelioratorul de indice de viscozitate utilizat are o foarte bună rezistenţă la sarcinile de operare astfel încât nu se produce o scădere importatntă a viscozităţii în serviciu.
* Punctul de curgere coborât permite utilizarea uleiului la temperaturi scăzute a diverselor maşini şi utilaje. 
* Uleiul eni ARNICA DV 46  posedă bune proprietăţi antiuzură astfel încât asigură funcţionarea eficientă, timp îndelungat, a pompelor şi a tuturor organelor metalice în mişcare, din circuitul hidraulic.
* Proprietăţile superioare anticorozive şi antirugină inhibă reacţiile de oxidare a suprafeţelor interioare ale circuitului hidraulic şi, ca urmare, se previn dificultăţile în exploatarea şi degradarea uleiului provocată de oxizii metalici care s-ar forma. 
* Prin proprietăţile antispumante şi viteza ridicată de separare a aerului antrenat se previn dificultăţile în funcţionarea corectă a sistemelor de control şi a pompelor, precum şi apariţia altor probleme datorate compresibilităţii crescute a bulelor de aer.
* eni ARNICA DV 46  poate fi caracterizat şi prin alte proprietăţi, cum ar fi: tendinţa scăzută la spumare, viteza crescută de dezaerare, stabilitate termică ridicată, compatibilitate cu elastomerii şi faptul că nu atacă cuprul. 

Utilizări

eni ARNICA DV 46 este recomandat, în special, pentru presele din industria materialelor ceramice. 

eni ARNICA DV 46  se recomandă, de asemenea, pentru toate instalaţiile de transmitere hidrodinamică a puterii, ca şi pentru sistemele hidrostatice utilizate în domenii dintre cele mai diverse: transporturi, construcţii, minerit, utilaje chimice şi metalurgice, pentru care este necesar un ulei hidraulic antiuzură şi cu impact redus asupra mediului ambiant. Datorită indicelui de viscozitate foarte ridicat, uleiul eni ARNICA DV 46 este recomandat şi pentru cele mai delicate mecanisme şi instrumente pentru care variaţiile momentului de frecare datorate modificării viscozităţii trebuie să fie în limite cît mai strânse.  


Specificaţii şi aprobări

eni ARNICA DV 46  îndeplineşte cerinţele de calitate ale specificaţiilor:
1. ISO-L-HV
1. DIN 51524 /3 – HVLP D

